17
2

מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏15 באוגוסט 2013
ט' באלול, תשע"ג
מכרז היקפים משתנים מס' 7/7.2013: מתן שירותים מינהליים להפעלת תוכניות הזנה 
של משרד החינוך
הבהרה מספר 4
1. המועד האחרון להגשת הצעות למכרז שבנדון הינו 19.8.2013 שעה 11:00.
2. לאור לוחות הזמנים הצפופים עד לתחילת שנה"ל תשע"ד והצורך להתחיל בהתארגנות הנדרשת  כדי להפעיל את השירותים נשוא המכרז בתחילת השנה כראוי, פנה המשרד לועדת הפטור באוצר על מנת לאשר המשך התקשרות עם הקבלן הקיים. האישור טרם ניתן.
ככל שיינתן – הזכיה במכרז תכנס לתוקף לקראת שנה"ל תשע"ה. 

ככל שלא יינתן האישור כאמור – הזכיה תכנס לתוקפה לשנת הלימודים תשע"ד.

3. להבהרה זו מצורף קובץ אקסל עם פירוט על חפיפת מוסדות הזנה יוח"א עם צהרוני טרכטנברג.
הסבר לחפיפה: במוסדות אלו קיימת תוכנית הזנה ע"פ חוק במשך 4 ימים בשבוע. 

תוכנית צהרוני טרכטנברג (ציל"ה) פועלת 5 ימים בשבוע ע"כ תוכנית ההזנה בציל"ה נכנסת במוסדות אלו ביום נוסף להשלים ל- 5 ימים.

יובהר ויודגש פעם נוספת, גם במוסדות אלו שהוזנו משני תוכניות עבד ספק מזון אחד בכל 5 הימים.
את הנספח ניתן להוריד באתר האינטרנט של המשרד: WWW.EDUCATION.GOV.IL/MICHRAZIM/
ובאתר מינהל הרכש הממשלתי בכתובת: HTTP://WWW.MR.GOV.IL                                 
4. סעיף 5.12, עמוד 38

סעיף זה במכרז, מגדיר את היקף כ"א המינימלי שעל המציע להקצות לצורך ביצוע הפעילות המתוארת במסגרת מכרז זה.

כפי שניתן לראות בהגדרות שבסעיפים 5.12.3, 5.12.4 ו- 5.12.5 קיימת הגדרה ברורה של כ"א הנדרש בסעיפים הנ"ל ביחס למספר מוסדות.

כמו כן מופנית בזאת תשומת לבם של המציעים להיקף הכללי של המוסדות (גני ילדים ובתי ספר) בתוכניות השונות, המפורט בסעיף 4.3 בכתב המכרז.
כמו כן, להבהרה זו מצורף קובץ אקסל בו מפורטים מספר מוסדות לפי רשויות.

את הנספח ניתן להוריד באתר האינטרנט של המשרד: WWW.EDUCATION.GOV.IL/MICHRAZIM/
ובאתר מינהל הרכש הממשלתי בכתובת: HTTP://WWW.MR.GOV.IL                                 
5. פרק 10  – הדרישות לאבטחת מידע
דרישות אבטחת המידע הנדרשות במסגרת מכרז זה הינן כמפורט בסעיף זה במכרז ובנספח מספר 11 המצורף למכרז. מובהר בזה כי הדרישות במלואן אכן פורטו במכרז.

6. פרק 13, עמוד 49
עפ"י תנאי התשלום המפורטים בפרק זה במכרז, לא יהיה על הקבלן לממן מימון ביניים בשיעור 10% לאורך כל תקופת החוזה.

לתשומת לב המציעים, יש להתייחס באופן מלא לכל סעיפי המשנה בפרק 13 - תנאי תשלום.
כמפורט בסעיף זה תתבצע התחשבנות שוטפת להשלמת הסכומים ששולמו בפועל ע"י הקבלן.
7. סעיף 14.1, עמוד 52

יחידות החישוב של הסעיפים השונים בהצעת המחיר הינם כמוגדר בסעיף זה במכרז דהיינו:

· ספק מזון פעיל לחודש.
· בית ספר פעיל לחודש.
· גן ילדים פעיל לחודש.

המשרד לא יכול להתחייב בשום אופן על פעילות כוללת שאינה מותאמת לתקופה ולוקחת בחשבון תקציב מתאים וכיוצ"ב.

בנוסף ובין היתר,  יש לקחת בחשבון התחלת הפעולה במועד מאוחר מהמתוכנן ו/ או סיום לפני המועד המתוכנן, אין התחייבות קבועה בנושא שכן היא מושפעת מהרבה גורמים.
בכל מקרה התקורה תשולם רק עבור חודשי הפעלה בפועל.
8. סעיף 24.1.3, עמוד 60

כפי שפורסם במסמך סיכום תשובות מתאריך 12.8.2013 (בסעיף 12) וכאמור בסעיף זה במכרז, ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.
במקרה של שני גופים מתקשרים המעוניינים להגיש כל אחד כתב ערבות, בהתאם לאמור לעיל, יש לציין גם את שם הגוף המוביל בכתב הערבות שיוגש ע"י הגוף המתקשר.
הערבות תישא את תאריך המועד להגשת ההצעה למכרז ותהיה בתוקף עד לתאריך: 19.11.2013.

הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 12). 
הצעות שלא תצורף אליהן ערבות מציע כנדרש תיפסלנה על הסף.

9. סעיף 24.1.13, עמוד 62
כאמור בסעיף זה במכרז, על המציע לצרף בהצעתו תצהיר של בעל השליטה ושל ממונה אבטחת מידע של הגוף המציע לעניין אבטחת מידע, עפ"י הנוסח המצורף בנספח 12 למכרז.
10. נספח מספר 4 – נוסח קול קורא לדוגמא להצטרפות מאגר ספקים
לעניין סעיף ביטוח של ספקי מזון בסעיף 8.2 בקול קורא ולסעיף 5-ט'-(2) בסיכום תשובות מיום 12.8.2013, נכון להיום זהו הנוסח שיועץ הביטוח של המשרד קבע וככל שהוא ישתנה תינתן הודעה מתאימה בנושא לזוכה.

בכבוד רב,


אורנה מיטמיגר
 
מנהלת אגף רכש מכרזים והתקשרויות

